אהרן אריה לייב לייפר (נדבורנה)

רבי אהרן אריה לייב לייפר (ה'תק"פ – י"ד בשבט ה'תרנ"ז, 1820–1897) היה אדמו"ר ואב"ד בנדבורנה.

ביוגרפיה

נולד בנדבורנה בשנת ה'תק"פ (1820), לרבי ישכר בער לייפר, האדמו"ר הראשון בשושלת נדבורנה, ולרבנית רחל.

נישא לבת רבי חיים משה הלוי מסטעפאן - המגיד מגריידינג, בנו של רבי דוד הלוי מסטעפאן חתנו של רבי יחיאל מיכל מזלוטשוב.

לאחר נישואיו עבר לעיר קאליש. לאחר פטירת אביו בשנת ה'תר"ח (1848) חזר לנדבורנה והחל לכהן כאב בית דיןכך נראה משו"ת אוריין תליתאי, לבוב, (תר"ם), ראה בהיברו בוקס וכן מובא גם בספר "דרש משה", לבוב, תרכ"ט. וכאדמו"ר לצד אחיו רבי מרדכי לייפר.

רבותיו

למד אצל גדולי החסידות בדורו, רבי שלום רוקח מבעלזא, רבי ישראל פרידמן מרוז'ין, ואצל דודו רבי מאיר מפרמישלאן, כמו כן עמד בקשרים עם רבי חיים מצאנזראה מכתב מרבי חיים למחותנו רבי משה אריה פריינד, ראש הקהל בסיגט אודות רבי אהרן אריה, בבאר רבותינו, בני ברק (תשע"ג), חלק א עמוד פה, שם כותב עליו רבי חיים "ידידי הרב המאור הגדול בנם של קדושים וכו', ולאהבת ידידי הרב הנ"ל וכו'".

צאצאיו
בניו
 רבי יצחק לייפר, האדמו"ר מהרץ ומרומאן.
 רבי משה לייפר, מילא את מקום אביו בנדבורנה.
 רבי זלמן בער לייפר.
חתניו
 רבי יוסף, דומ"צ בנדבורנה, מח"ס זכר צדיקהספר 'זכר צדיק' בהיברו בוקס..
 רבי ניסן חיים לאנגענאויער, חמיו של רבי אליעזר זאב רוזנבוים (קרעטשניף).
 רבי אפריםשם משפחתו לא ידוע, אבל בספר הפליאה כתב שהיה "נכד הקדוש מסטרעליסק"

ספרו

דברי תורתו נדפסו בספר יד אהרן למברג, תרפ"ב, ושוב במהדורת צילום בירושלים, תשכ"ז.

בשנת תש"ס הוציא הרב מרדכי קוט בסיוע מכון "מים חיים" שע"י מרכז מוסדות נדבורנה את ספרו במהדורה חדשה.

קישורים חיצוניים



הערות שוליים

קטגוריה:רבנים גליציאנים
אהרן אריה לייב
אהרן
קטגוריה:נפטרים ב-1898